Għaqda Mużikali Santa Marija - Ħal Għaxaq) 1,600 Siegħa Ħidma Intervista ma': Godwin Azzopardi il-mastrudaxxa tal-Bradella u l-Bankun Kitba ta' Dr. John A, Agius 1,600 siegħa ħidma. Fuq ġimgħa xogħol ta' erbgħin siegħa, qed ngħidu mal-erbgħin ġimgħa sħaħ xogħol. Daqshekk ħadet xogħol biex tlestiet l-istruttura tal-Bankun u l-Bradella l-ġodda. Minn hemm beda Godwin. Minn hemm tibda l-Bradella u l-Bankun għalih. Sempliċi kalkolu ta' ħin li mal-ewwel jagħtik indikazzjoni ta' x'qed ngħidu. Ftit punti prattiċi għax Godwin raġel prattiku. Għalkollox differenti minn Renzo, l-artist. Godwin hu l-artiġġjan, il-ħaddiem li ried jgħaġġen il-ħolm ta' Renzo f'forom solidi fl-injam. Fejn il-lapes ta' Renzo ħażżeż deliranti iggavdjar u injam serpentin b'pannelli li bħal widien tal-ilma jiġru matul din il- Bradella, Godwin ried ifassal, jaqta' u jġannat. Bħal inġiener hu ried jikkalkula u jkejjel l-istruttura u jsawwar propozzjonijiet. L-organiku neo-klassiku ta' Renzo ried jieħu forma fil-ġewż biex id-disinn sublimi jibda jgħix fid-dimesjoni reali. lEK SS Il-Mastrudaxxa Godwin Azzopardi Riedni nifhem is-sengħa tiegħu, għax hu dik is- sengħa uża bħala l-għola espressjoni ta' xogħolu biex tlesta dan il-proġett. Godwin qatt ma ħadem bradelli jew opri sagri. Għandu esperjenza kbira fil-bini t'għamajjar u jaħdem mill-qrib mal-kapriċċi ta' disinjaturi, iżda qatt ma ħolom li jaħdem bankun u bradella. Meta avviċinah il-benefattur Ravmond Grima u tkellmu fuq il-kummissjoni ta' bradella, Godwin instaram. Ma ħassx li kienet ħobżu. Iżda lil Grima ma tgħidlux le kif ġib u laħaq. Grima kien ċert li Godwin kien l-mastrudaxxa ideali. 'Għażiltli nagħmilha għax kont nafli dinokkażjoni ta' darba. Tagħmilha għall-gost li tagħmilha'. Renzo Gauci wegħdu li jgħinu, u minn hawn bdiet ħbieberija bejn dawn it-tliet personaġġi fi storja ħelwa ta' proġett ambizzjuż. Il-Kommissjonant, l-Iskultur u l-Mastrudaxxa. Kważi tinħass bħal ħrafa għat-tfal bi storja ta' seħer u faxxinu remot. Din ir-rabta soda bejn dawn it-tlett irġiel hi l-qafas ta' kif inbniet din l-opra sagra fejn il-kariżma ta' bejniethom għamlet possibbli l-qbiż t'ostakli kbar fil-ħidma prattika tagħha. Godwin spjegali kif l-akbar diffikultajiet ġew mill-ħolqien ta' ġnub imżerżqa, li jiggavdaw sa taħt il-kuruna solida li fuqha tistrieħ l-bradella minn taħt. M'hemm l-ebda xaqq jidher meta l-Bankun jingħaqad b'erba' faċċati bħall-enigma tat-Turandot. Kollox jintrabat bi ftit pinnijiet, iżda illużjoni ottika bint l-inġenjuż ma tħalli l-ebda xaqq jidher. Dan ikompli jżied il-faxxinu bla qies fil-ħsieb kreattiv wara din l-opra. Godwin tbissem u qalli: 'Qattajt Ħdud sħaħ sad- disgħa ta' billejl hawn fil-garaxx. Għaqda Mużikali waħdi biex moħħi jsib tarf xi kobba imħabbla. Waħdi bla lavranti u ġlied mal-maral' Ir-rispett lejn l-Arti ta' Renzo timpressjonak. Hi ċara li dan il-proġett seta' jkun possibbli għax l-ingranaġġ bejn dawn l-irġiel kien bħall-arloġġ tal- Imqabbi Mikelanġ Sapiano. Kienu jsolvu d-dilemmi ta' xulxin, wieħed jagħti faraġ lil ieħor. Wieħed jimla l-lakuna tal-ieħor. Kien proġett ta' problem solving kostanti għax dan il-proġett ħadhom f'territorji ġodda fl-arti u s-sengħa tagħhom. Kellimni fuq it-tipi ta' ġewż u bħal Renzo prova jiddeskrivi kif il-Bankun jimrah u jnewweġ. €Ħa tkun qisha dejjem imtajjra allavolja fiha dak il-materjal kollu'. Staqsejtu kif jħares lejn il-Vara ta' Santa Marija u l-istess bħal waqaf jfittex il-kliem. Sabiħa wisq' — Ħal Għaxaq Qalli li impressjonatu li tidher daqshekk ħafifa iżda meta hu li kien jaħdem ta' burnar u allura jaf sew x'inhu piż, prova jerfagħa meta marru għal qisien tal- bażamenti tagħha, hu stqarr li ħassa tqila immens. Wara qalli, 'Sabiħa wisq'. Minn raġel ta' ftit kliem u ħafna fatti dak il-vers jissarraf f'sunett sħiħ ta' tifħir. Kellimni fuq is-sistema ta' hvdraulic li ser jerfa' lil Marie sabiex jiddaħħlu l-lasti biex toħroġ iddur mar- Raħal tagħha. Qalli li ħallewha b'erba' lasti, tintrefa' b'mod tradizzjonali b'tmien reffiegħa. Spjegali li mhux ser ikollha remote-controls għax xtaqu jippriservaw ċerta manwalità vecchia manniera fiha. Tani aktar statistika fuq piż. Qalli li bdew bi tmien roti fejn kull rota ġġor 200 kilos. Biex jitnaqqas ir- riskju, żdiedu tmien roti oħra. Il-vara, il-qabar u l-bradella u l-bankun jduru fuq sittax il-rota moħbija fit-tarġa t'isfel… Il-Kburija lejn xogħolu u s-sengħa tiegħu komplew jfiġġu mir-rakkonti kif kien jimmaniġġja l-piż tal- faċċati waħdu bil-winċ. L-użu ta' kliem ħelu għall-widna bħal ''inglettar' u ''tfellef'. Is-sbuħija ta' rakkonti kif kien jagħmel mudelli proviżorji għall-partijiet fil-bronż biex ma jitkabarx il-ġewż. U kif l-ingletti tal-kuruna ta' taħt il-bradella jkomplu kollha minn injama waħda. U kif biex inħaddmu l-gwarniċuni li saru kollha bl- id minn idejn Renzo minn tavlun tal-ġewż Amerikan ta' għaxar piedi tul u pulzier u nofs ħxuna u għaxar pulzieri wiesa'… Jekk l-ebanisti tar-Reġina Marie Antoinette kienu rinomati għall-armonija u l-perfezzjoni, żgur li kienu jifhmu sew il-lingwaġġ ta' qalb Godwin, fejn il-bravura ta' xogħolu tinħeba biex jagħti d-dritta lil Kommissjonant u lill-Artist 'bl-Istil tiegħu'. Hekk hi l-irġulija u hekk biss tgħarraf il-kobor fil-ħsieb ta' raġel fuq l-irġiel, umli u bieżel. Reġa' fakkarni qabel tlaqt, 'Ħdimna sew għax amalgmajna'.